ZAPISNIK ZBORA OBČANOV

za naselje BREZNICA  v občini Žirovnica,

dne  21.01.2015, ob 17.00 uri, na Občini Žirovnica, Breznica 3
Župan občine Žirovnica Leopold Pogačar je pozdravil prisotne na zboru občanov. Prisotne je seznanil, da je za veljavnost odločanja zbora občanov naselja  potrebnih 2% od 392 volivcev, kar je 8 občanov. Na zboru je prisotnih 9 občanov, zato je zbor sklepčen in lahko veljavno odloča. 

Pojasnil je, da s potekom mandata občinskega sveta, poteče mandat tudi VO. Predlagal je, da se najprej imenuje dva overovatelja zapisnika in zapisnikarja. Župan je predlagal, da zapisnik piše tajnica Helena Čadež, kar so občani soglasno potrdili.
Za overovitelja zapisnika sta bila predlagana Maks Leban in Stanislav Krek. Zbor občanov ju je soglasno potrdil. 

Občina mora VO nuditi možnost obveščanja krajanov in prostor. Če se želi obvestiti vse krajane, se lahko prinese letak na občino, kjer se fotokopira in da na pošto, da jih poštar raznosti. Obvestilo se lahko objavi tudi v občinskih novicah in na spletni strani občine. Po imenovanju na zboru občanov, člane potrdi še OS na svoji seji, po seji pa bo v roku 10 dni sklicana prva seja  VO, ki jo skliče župan.  V proračunu za leto 2015 je namenjenih 1.000 EUR za vsak VO, vendar se bo določilo pravila za porabo sredstev. 
Župan se je zahvalil staremu VO za korektno sodelovanje in delo. 

Člana VO Breznica sta podala kratko pojasnilo na delovanje VO Breznica v prejšnjem mandatu.
D N E V N I   R E D:

1. Izvolitev organov zbora občanov: dva overovitelja zapisnika in zapisnikarja

2. Volitve v vaški odbor

Točka 2: Volitve v vaški odbor

Za člane vaškega odbora so bili predlagani in soglasno potrjeni:

-  Igor Čarni

-  Darko Pogačar

-  Franci Ribnikar 
Darko Pogačar je pohvalil delo VO v prejšnji sestavi. Upoštevane in izvedene so bile vse pobude in predlogi (postavilo se je dva obcestna ogledala, VO je sodeloval pri izvedbi čistilne akcije, organizirali so tudi Božička na vasi). 

Predlogi in pripombe občanov: 

- Opozorili so na nevarnost pri trgovini na Breznici, ko se parkira avtomobil na zadnjem parkirišču pri vratih trgovine. Kadar je parkiran avtomobil na zadnjem parkirišču je preglednost zelo slaba in tudi nevarno je za tiste, ki pripeljejo iz smeti Rodin, saj je avtomobil delno na cestišču.

- Opozorili so na slabo preglednost iz RC v vas. Če zaviješ na Breznico, se ne vidi če iz smeri Doslovč kdo pripelje. Predlagali so, da bi se mogoče tam postavilo kakšno ogledalo.
- Zanimalo jih je, koliko občina dobi koncesije od pokopališča?
Župan:

- Povedal je, da je na pokopališču na Breznici predviden prostor za raztros pepela pokojnih. Žarni zid je predviden na zidu na Pelhanovi strani. Namreč vedno več ljudi želi imeti raztros. 

- Povedal je, da se ureja dokumentacijo za nadaljevanje pločnika od mlekarne do trgovine na Breznici. Istočasno bo tudi kolesarska steza in pločnik. Investicija se bo izvedla v sodelovanju z državo. Občina sofinancira 49%, država pa 51%. Problem je, ker je država zelo omejila sredstva v svojem proračunu na investicijah v ceste in na vzdrževanju cest. 

- Pojasnil je, da bo občina ponovno poskusila, da bi uspela pri vzhodni varianti za obvoznico Vrba. Cesto bi se tudi okopa
- Povedal je, da dokler ne bo cesta rekonstruirana, se bo poskušalo najti začasno rešitev. 
- Povedal je, da je občanka na občini opozorila, da se pri koritu na Breznici ne ve katera ja prednostna cesta. Predlagala je, da se postavi ustrezen znak. 

- Najemnina od pokopališča: Jeko-in, kot upravljavec plačuje najemnino, denar pa se porabi za vzdrževanje pokopališča. Pokopališča in pogrebna dejavnost sta del gospodarske javne službe in za pogrebno dejavnost, bi se lahko podelilo koncesijo, ni pa mogoče podeliti koncesije dvema. Problem nastane takrat, ko ljudje želijo najeti drugo pogrebno službo. Izvajalci pogrebne službe so dosegli, da bo mogoče  zbirati med več ponudniki. Pokopališka dejavnost pa je dejavnost, ki se ločuje od pogrebne dejavnosti in se opravi od pogreba naprej. 

Drugih vprašanj vaščani niso imeli, zato je bil  zbor občanov zaključen ob 17.55 uri. 

Zapisala:







Helena Čadež





       

Overovatelja zapisnika:

Maks Leban 
Stanislav Krek
